ทั้งนี้ ฝ่ายโจทก์ได้นำนายวงศ์พันธ์ ณ ตะกั่วทุ่ง รักษาการ ส.ว.พังงาพยานโจทก์ปากสุดท้าย ขึ้นเบิกความนำสืบในประเด็นความผิดหมิ่นประมาท ที่ พล.ต.อ.วาสนาให้สัมภาษณ์ว่า พยานการร้องเรียนพรรคใหญ่ว่าจ้างพรรคเล็กลงเลือกตั้ง กลับคำให้การว่ามีพรรคการเมืองขนาดใหญ่ที่เก่าแก่ว่าจ้างให้ล้มการเลือกตั้งด้วยทั้งนี้เมื่อพยานเบิกความเสร็จสิ้นแล้ว ศาลจึงฟังคำสั่งคดีนี้ว่า จะประทับรับฟ้องหรือไม่ ในวันที่ 7 มิถุนายน เวลา 11.00 น. และภายหลังสิ้นสุดการเบิกความแล้ว นายสุเทพปฏิเสธที่จะให้สัมภาษณ์ใดๆ กับผู้สื่อข่าว ชี้ศาลรับฟ้อง กกต.ต้องหยุดวิพากษ์วิจารณ์ ผู้พิพากษาศาลฎีกา เปิดเผยว่า หากการไต่สวนมูลฟ้องคดีการปฏิบัติหน้าที่โดยไม่ชอบของ กกต.เสร็จสิ้น โดยหากศาลวินิจฉัยเห็นว่าคดีมีมูลความผิดให้ประทับรับฟ้องไว้เพื่อพิจารณาคดีต่อไป จะถือว่าคดีเข้าสู่กระบวนการพิจารณาของศาลทันที เมื่อถึงเวลานั้น ทุกฝ่ายต้องหยุดวิพากษ์วิจารณ์ ยุติการแสดงความคิดเห็นทุกรูปแบบ ไม่ว่าจะเป็นการดูหมิ่น เหยียดหยามหรือสนับสนุน ชื่นชม หากผู้ใดฝ่าฝืน ยังคงวิพากษ์วิจารณ์การทำหน้าที่ของศาล จะมีความผิดฐานดูหมิ่นศาล ต้องติดคุกทันที "ที่ผ่านมา ศาลไม่อยากจะออกมาเตือน เพราะอาจจะถูกกล่าวหาว่า เอาโทษจำคุกมาข่มขู่ แต่ศาลเป็นห่วงประชาชนที่รู้เท่าไม่ถึงการณ์และไม่มีความรู้ด้านกฎหมาย อาจตกเป็นเครื่องมือ จากการถูกปลุกระดมให้ออกมาเคลื่อนไหวกดดันศาล จึงขอเตือนว่า ทุกม็อบที่เดินขบวนมาปิดล้อมศาล ไม่ว่าเพื่อกดดันหรือชื่นชม จะมีความผิดฐานละเมิดอำนาจศาล และเมื่อถึงเวลานั้น แกนนำปลุกระดมก็จะไม่แสดงความรับผิดชอบ อ้างว่าประชาชนมาร่วมชุมนุมกันเองและปล่อยให้ผู้คนที่ร่วมเดินขบวนต้องรับกรรมไปโดยลำพัง" ผู้พิพากษาศาลฎีการะบุ ศาลยกฟ้อง กกต.รับผู้สมัครเวียนเทียน ส่วนที่ศาลอาญา ศาลมีคำสั่งในคดีที่นายวิโรจน์ นิติธรรมกับพวกรวม 9 คน ราษฎรจังหวัดสุราษฎร์ธานี ร่วมกันเป็นโจทก์ยื่นฟ้องประธาน กกต.กับพวกรวม 6 คน ร่วมกันเป็นจำเลยในความผิดฐานเป็นเจ้าพนักงานปฏิบัติหรือ ละเว้นการปฏิบัติหน้าที่โดยมิชอบ และความผิดต่อพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง 2541 กรณีที่ให้ กกต.อนุญาตให้ผู้สมัครพรรคเล็กลงรับสมัครในเขตอื่น ในการเลือกตั้ง ส.ส.ระบบแบ่งเขตครั้งที่ 2 เมื่อวันที่ 23 เมษายน 2549ศาลพิเคราะห์แล้วเห็นว่า ตามที่มีปัญหาข้อโต้แย้งเกี่ยวกับพระราชบัญญัติประกอบรัฐธรรมนูญว่าด้วยการเลือกตั้ง ส.ส.และ ส.ว. พ.ศ. 2541 กกต.มีอำนาจหน้าที่สืบสวนสอบสวนเพื่อหาข้อเท็จจริงเพื่อวินิจฉัยปัญหาหรือข้อโต้แย้งตามรัฐธรรมนูญ ม.145 (3) และกรณีที่มีเหตุให้ต้องสืบสวนสอบสวนเพื่อหาข้อเท็จจริงและวินิจฉัยปัญหา ให้ กกต.ต้องดำเนินการโดยพลัน ตาม พ.ร.บ.ว่าด้วยคณะกรรมการการเลือกตั้ง 2541 ม.19 วรรคหนึ่ง ในชั้นพิจารณาพบพยานเอกสารของฝ่ายจำเลยที่แสดงว่า กกต.ได้มีมติในการประชุมครั้งที่ 40/2549 ตั้งแต่วันที่ 10 เมษายน 2549 ยืนยันว่าผู้สมัครในเขตเลือกตั้งว่า กกต.ได้มีมติในการประชุมครั้งที่ 40/2549 ตั้งแต่วันที่ 10 เมษายน 2549 ยืนยันว่าผู้สมัครในเขตเลือกตั้งเดิมที่ กกต.ยังไม่ได้ประกาศผลการเลือกตั้งแล้วย้ายไปสมัครในเขตเลือกตั้งใหม่ไม่มีลักษณะต้องห้ามตามรัฐธรรมนูญ ม.108 และ 109 ซึ่งภายหลังจากที่ กกต.มีมติดังกล่าวแล้ว เลขาธิการพรรคประชาธิปัตย์มีหนังสือร้องเรียนถึงจำเลยที่ 1-4 ฉบับลงวันที่ 11-13 เมษายน 2549 ซึ่งมีลักษณะเป็นการไม่เห็นด้วย หรือโต้แย้งของ กกต.ดังนั้นไม่ว่ามติของ กกต.ดังกล่าวจะกระทำไปโดยถูกต้องชอบด้วยกฎหมายหรือไม่ก็ตาม แต่เมื่อปัญหาหรือข้อโต้แย้งที่เลขาธิการพรรคประชาธิปัตย์ขอให้ กกต.วินิจฉัย ตามหนังสือร้องเรียนมีประเด็นอย่างเดียวกันกับเรื่องที่ กกต.มีมติไปแล้วเมื่อวันที่ 10 เมษายน 2549 กรณียังไม่ถือได้ว่ามีเหตุที่ กกต.ต้องสืบสวนสอบสวนและวินิจฉัยปัญหาหรือข้อโต้แย้งดังกล่าวโดยพลัน ตาม พ.ร.บ.ประกอบรัฐธรรมนูญว่าด้วยคณะกรรมการการเลือกตั้งฯ ม.19 วรรคหนึ่งการกระทำของจำเลยที่ 1-4 และ 6 ตามฟ้องจึงไม่เป็นความผิดตามประมวลกฎหมายอาญา ม.157 และ พ.ร.บ.ประกอบรัฐธรรมนูญว่าด้วยคณะกรรมการการเลือกตั้ง, 24 และ 42 สำหรับกรณีที่โจทก์ทั้ง 9 ยื่นฟ้องจำเลยที่ 5 ว่าเป็นผู้สนับสนุนจำเลยที่ 1-4 และ 6 ในการกระทำผิดตามฟ้องนั้น เมื่อได้วินิจฉัยแล้วว่าการกระทำของจำเลยที่ 1-4 และ 6 ไม่เป็นความผิดตามกฎหมาย จำเลยที่ 5 ย่อมไม่อาจเป็นผู้สนับสนุนการกระทำผิดได้ด้วยเหตุผลที่วินิจฉัยมาแล้วข้างต้น การฟ้องของโจทก์ทั้ง 9 จึงไม่มีมูล พิพากษายกฟ้อง
ใครเป็นผู้รักษาการ ส.ว.พังงาพยานโจทก์ปากสุดท้าย 
นายวงศ์พันธ์ ณ ตะกั่วทุ่ง